**ACTELE NECESARE PENTRU ÎNSCRIEREA LA CONCURSUL DE ADMITERE**

Dosarul de înscriere, generat prin intermediul aplicației Enroll, va conține următoarele elemente:

a. ***Fișa de înscriere*** care va fi generată în urma completării tuturor informațiilor solicitate în platforma Enroll. Aceasta va conține datele personale ale candidatului, date privind pregătirea candidatului, respectiv secțiunea și domeniile la care dorește să se înscrie – domeniile se trec în ordinea preferințelor;

b. ***Copie*** după ***diploma de bacalaureat sau diploma echivalentă***; pentru candidații care au promovat examenul de bacalaureat în sesiunea de vară a anului școlar 2022-2023 se acceptă și adeverința-substitut de diplomă eliberată de către instituția de învățământ; **în etapa de confirmări programată imediat după afișarea rezultatelor, neprezentarea diplomei de bacalaureat/adeverinței (pentru candidații care au promovat examenul de bacalaureat în sesiunea 2022-2023) în original conduce la descalificarea celor în cauză de la formele de învățământ fără taxă;**

c. ***copie după foaia matricolă*** cu notele obținute pe parcursul liceului, elaborată conform legislației în vigoare;

d. ***copie după cartea de identitate*** a candidatului;

e. ***copie după certificatul de naștere***;

f. ***copie după adeverința medicală*** eliberată de medicul de familie din care să rezulte aptitudinea medicală pentru domeniile la care se înscrie candidatul; candidații cu afecțiuni cronice vor prezenta adeverințe medicale vizate de medicul de familie în care se va menționa, în mod expres, gradul deficiențelor, în funcție de localizarea acestora, pe baza diagnosticului stabilit de medicul specialist; nedeclararea acestor afecțiuni atrage după sine consecințele instituționale în vigoare; **adeverințele medicale NU trebuie să fie vizate de către medicii Policlinicii Studențești din Timișoara**;

g. copie fotografie color tip diplomă;

h. taxa de înscriere se plătește online, prin intermediul aplicației Enroll. În cazuri extreme, taxa poate fi achitată în contul alocat pentru colectarea taxelor de înscriere, situație în care pe platformă se va încărca o copie după dovada achitării taxei de înscriere (dovada eliberată de bancă va trebui să conțină următorul text: **„taxă de înscriere la admitere UPT, Facultatea ... și Facultatea …, sesiunea iulie/septembrie 2023, pentru ....”** (se va menționa numele candidatului); Ex.: Tx. însc. UPT, CHIM, MEC, iulie 2023, Popescu Radu);

i. **numai în cazul în care candidatul solicită scutirea de taxa de înscriere**, acesta va anexa o copie a documentului doveditor: adeverință emisă de instituția de învățământ care să ateste situația părintelui/părinților/ susținătorilor legali/candidatului (cazurile de la art. 24, lit. a), b) h) și i); certificatele de deces ale părintelui/părinților și adeverință de la instituția de învățământ (cazurile de la art. 24, lit. c); certificate de deces părinți (cazul de la art. 24, lit. d); adeverințe de la casa de copii (cazul de la art. 24, lit. e); certificat deces și titlul emis conform Legii nr. 341/2004 (cazul de la art. 24, lit. f); titlu emis conform Legii nr. 341/2004 (cazul de la art. 24, lit. g);

j. ***copie după diploma de licență sau adeverință de absolvire și foaia matricolă*** în cazul candidaților deja licențiați sau cu adeverință de absolvire;

k. ***copie după adeverință de student și foaia matricolă parțială***, în cazul candidaților deja studenți;

l. ***copie după declarația pe proprie răspundere***, în formă autentică (la notar), privind nefinanțarea/finanțarea anterioară de la bugetul statului pentru urmarea de studii superioare, în cazul candidaților care au absolvit liceul înainte de 2023 și doresc să se înscrie pe locurile fără taxă. Candidații finanțați de la bugetul de stat vor preciza în declarație instituția de învățământ superior, facultatea și numărul semestrelor cât au fost finanțați;

m. alte documente solicitate categoriilor speciale de candidați.